stanford-oval/wikipedia huggingface dataset:
Lauri Mehtätalo

| Lauri Mehtätalo> Henkilötiedot |
| --- | --- |
Syntynyt: 1975 (ikä 49–50) Alavieska
Kansalaisuus:  Suomi
Ammatti:  soveltavan tilastotieteen professori
Koulutus ja ura
Tutkinnot:  Joensuun yliopisto (MMM 2000, MMT 2004)
Instituutti:  Itä-Suomen yliopisto
Aiheesta muualla
Lauri Mehtätalo, Applied Statistics in Forestry and Environmental Sciences
Lauri Mehtätalo (s. 1975 Alavieska) on suomalainen metsäntutkija ja metsätieteen tilastollisten menetelmien asiantuntija. Hän on työskennellyt Luonnonvarakeskuksessa metsäsuunnittelun tutkimusprofessorina vuodesta 2021 lähtien. Tätä ennen hän toimi Itä-Suomen yliopiston soveltavan tilastotieteen professorina.
Mehtätalo valmistui Joensuun yliopistosta maatalous- ja metsätieteiden maisteriksi vuonna 2000 ja tohtoriksi vuonna 2004. Hänen englanninkielinen artikkeliväitöskirjansa (2004) oli otsikoitu Predicting stand characteristics using limited measurements. Hän viimeisteli tärkeän sivuaineensa, tilastotieteen maisteritason laudaturopinnot vuonna 2005. Hän on ollut Helsingin yliopiston metsäbiometrian dosentti vuodesta 2008.
Aiheesta muualla

Lauri Mehtätalon Google Scholar -profiili (englanniksi) (scholar.google.com)
Lauri Mehtätalo. University of Eastern Finland, School of Computing (englanniksi) (researchgate.net)
Lauri Mehtätalo & Timo Pukkala (1.4.2019) Ilmastonmuutoksen torjunta edellyttää maltillisia metsänhakkuita (hs.fi)
Yle Areena: Riistakolmiolaskennan tuloksia analysoidaan uudella Joensuussa kehitetyllä tietokonesovelluksella (7 min; 12.3.2019) (yle.fi)
| --- | --- |
Auktoriteettitunnisteet: Tieteilijät :  Google Scholar  ORCID  Publons  ResearcherID  Scopus
The Voice of Finland

| The Voice of Finland |
| --- | --- |
 Sarjan tunnus
Tyyli:  musiikki   viihde   tositelevisio
Kestoaika:  90–120 minuuttia
Pääosissa:  The Voice of Finlandin esiintyjät
Alkuperämaa:   Suomi
Alkuperäiskieli:  suomi
Verkko:  Nelonen Ruutu
Esitetty:  30. joulukuuta 2011 –  
Tuotantokausia:  12
Tuotanto
Tuottaja(t):  Anne Wahlström  (1–2)    Katja Price  (3–4)    Saija Simoni  (4–7)   Sanna Padua (8-)  Lotta Stenroos (10-11)   Eveliina Pitkänen (Voice Senior, Comebackstage)   Eeva Rantanen (Voice AllStars)
Vastaava(t) tuottaja(t):  Petteri Ahomaa   Anne Wahlström   Markus Selin   Martti Sivonen   Tatu Ferchen   Heidi Munkberg   Pete Paavolainen   Sanna Padua   Tea Panula (Nelonen)
Ohjaaja(t):  Niko Nykänen   Toni Tuominen   Elias Mikkonen (studio-ohjaaja)   Jan Aslak Leino   Riitta Helminen   Heidi Musakka   Susa Salminen (Voice Senior)
Käsikirjoittaja(t):  Minna-Ella Aaltonen (1–4, Voice AllStars)  Noora Räisänen    Heli Lekka (5-7)   Marjatta Wolff (8-)   Milla Mattila (Voice Senior)
Leikkaaja(t):  Toni Tikkanen   Antti Heikkilä   Lauri Salomaa   Johanna Ahonen   Laura Tiensuu
Kuvaaja(t):  Tuomo Knaapila   Niko Ahlgren   Tommi Cederberg   Antti Hacklin   Tapio Laisi   Henri Niemistö
Tuotantoyhtiö(t):  Solar Television Oy   ITV Studios Finland
Aiheesta muualla
Virallinen sivusto
IMDb
The Voice of Finland on suomalainen versio hollantilaisesta The Voice of Holland -ohjelmaformaatista, jossa etsitään laulajakykyjä.
Ohjelma eroaa samankaltaisista Idols- ja X Factor -kilpailuista seuraavasti:
Tuomareiden tilalla on tähtivalmentajia, jotka mentoroivat laulajia
Koelauluissa vain ääni ratkaisee, sillä tähtivalmentajat istuvat selin laulajiin
Laulajat kilpailevat ensin oman tiiminsä kesken, ja finaalissa tiimien parhaat kohtaavat
Monella laulajista on aiempaa esiintymis- ja levytyskokemusta
Historia

Ohjelmaformaatin kehitti John de Mol, ja se nähtiin Alankomaissa ensimmäisen kerran vuonna 2010. Solar Television Oy hankki formaatin Suomeen huhtikuussa 2011, ja tuotti ohjelman ensimmäisen kauden Nelosella alkuvuonna 2012. Ensimmäinen jakso nähtiin tosin edellisvuoden puolella 30. joulukuuta 2011. Yhdeksännen kauden suorat lähetykset esitettiin muista kausista poiketen vasta kauden esittämisvuoden syyskuussa, kun muilla kausilla suorat lähetykset on esitetty aina kauden esittämisvuonna maalis-toukokuussa. Poikkeavan ajankohdan syy oli korona-viruspandemia. Sarjan kymmenes kausi esitettiin keväällä 2021.
Tähtivalmentajina ja tuomareina toimivat ensimmäisellä ja toisella tuotantokaudella Paula Koivuniemi, Lauri Tähkä, Elastinen ja Michael Monroe. Kolmannella tuotantokaudella Lauri Tähkä ja Paula Koivuniemi poistuivat tuomaristosta, ja tilalle tulivat Anne Mattila ja Mira Luoti. Neljännellä tuotantokaudella Michael Monroen rinnalle tähtivalmentajiksi nostettiin Tarja Turunen, Olli Lindholm ja Redrama. He jatkoivat valmentajina myös viidennellä tuotantokaudella. Kuudennella tuotantokaudella Anna Puu korvasi ohjelman jättävän Tarja Turusen , ja seitsemännellä kaudella Michael Monroen tilalle tuli Toni Wirtanen. Olli Lindholm kuoli kesken kahdeksannen kauden, jonka vuoksi kausi jatkettiin loppuun vain kolmella valmentajalla. Yhdeksännellä kaudella Anna Puun, Redraman ja Toni Wirtasen valmentajajoukkoon kiinnitettiin Juha Tapio ja Sipe Santapukki. Toni Wirtanen ja Sipe Santapukki valmentavat tiimiään yhdessä tuplatuolilla. Kymmenennellä kaudella Maija Vilkkumaa korvasi ohjelman jättäneen Anna Puun.
Axl Smith juonsi ohjelmaa alusta viidennen kauden puoliväliin asti, kunnes hänet korvasi Heikki Paasonen. Smith vetäytyi tehtävästä häneen liittyvän poliisitutkinnan ja siihen liittyvän huomion vuoksi. Kristiina Komulainen (1. kausi), Tea Khalifa (2. kausi), Jenni Alexandrova (3., 4.,5. ja 6. kausi) ja Elina Kottonen (7., 8., 9 ja 10. kausi) ovat haastatelleet kilpailijoita backstagella. Viidennestä kaudesta lähtien on live-lähetyksissä nähty haastattelijana myös Tinni Wikström.
Ohjelmaa on vertailtu mediassa runsaasti MTV3-kanavan Idolsiin. The Voice of Finlandin ensimmäisen tuotantokauden avausjakso keräsi noin 800 000 katsojaa, mutta hävisi pari päivää myöhemmin alkaneen Idolsin kuudennen tuotantokauden avausjaksolle, jota katsoi miltei miljoonayleisö. Länsiväylä kertoi verkkosivuillaan maaliskuussa 2012, että The Voice of Finland oli voittanut niukasti Idolsin keräten 651 000 katsojaa. Päivää myöhemmin Ilta-Sanomat arvioi The Voice of Finlandin ja Idolsin olevan kevään suosituimpia viihdeohjelmia.
Juontajat

| Kausi | Juontajat | Juontajat | Juontajat |
| --- | --- | --- | --- |
| 1. kausi, 2012 | Axl Smith | Kristiina Komulainen | – |
| 2. kausi, 2013 | Axl Smith | Tea Khalifa | – |
| 3. kausi, 2014 | Axl Smith | Jenni Alexandrova | – |
| 4. kausi, 2015 | Axl Smith | Jenni Alexandrova | – |
| 5. kausi, 2016 | Axl Smith | Jenni Alexandrova | Heikki Paasonen |
| 6. kausi, 2017 | Tinni Wikström | – | Heikki Paasonen |
| 7. kausi, 2018 | Elina Kottonen | – | Heikki Paasonen |
| 8. kausi, 2019 | Elina Kottonen | – | Heikki Paasonen |
| 9. kausi, 2020 | Elina Kottonen | – | Heikki Paasonen |
| 10. kausi, kevät 2021 | Elina Kottonen | Tinni Wikström | Heikki Paasonen |
| AllStars, syksy 2021 | Elina Kottonen | Tinni Wikström | Heikki Paasonen |
| 11. kausi, 2022 | Elina Kottonen | Tinni Wikström | Heikki Paasonen |
| 12. kausi, 2023 | Elina Kottonen | Tinni Wikström | Heikki Paasonen |
| 13. kausi, 2024 | Jaana Pelkonen | Tinni Wikström | Heikki Paasonen |
| 14. kausi, 2025 | Jaana Pelkonen | – | Heikki Paasonen |
Tähtivalmentajat

| Kausi | Tähtivalmentajat | Tähtivalmentajat | Tähtivalmentajat | Tähtivalmentajat | Tähtivalmentajat |
| --- | --- | --- | --- | --- | --- |
| 1. kausi, 2012 | Elastinen | Lauri Tähkä | Paula Koivuniemi | Michael Monroe | – |
| 2. kausi, 2013 | Elastinen | Lauri Tähkä | Paula Koivuniemi | Michael Monroe | – |
| 3. kausi, 2014 | Elastinen | Mira Luoti | Anne Mattila | Michael Monroe | – |
| 4. kausi, 2015 | Redrama | Tarja Turunen | Olli Lindholm | Michael Monroe | – |
| 5. kausi, 2016 | Redrama | Tarja Turunen | Olli Lindholm | Michael Monroe | – |
| 6. kausi, 2017 | Redrama | Anna Puu | Olli Lindholm | Michael Monroe | – |
| 7. kausi, 2018 | Redrama | Anna Puu | Olli Lindholm | Toni Wirtanen | – |
| 8. kausi, 2019 | Redrama | Anna Puu | Olli Lindholm | Toni Wirtanen | – |
| 9. kausi, 2020 | Redrama | Anna Puu | Juha Tapio | Toni Wirtanen & Sipe Santapukki | – |
| 10. kausi, kevät 2021 | Redrama | Maija Vilkkumaa | Juha Tapio | Toni Wirtanen & Sipe Santapukki | Pyhimys (C.S) |
| AllStars, syksy 2021 | Elastinen | Tarja Turunen | Michael Monroe | – | – |
| 11. kausi, 2022 | Anna Puu | Maija Vilkkumaa | Juha Tapio | Toni Wirtanen & Sipe Santapukki | – |
| 12. kausi, 2023 | Anna Puu | Maija Vilkkumaa | Elastinen | Toni Wirtanen & Sipe Santapukki | – |
| 13. kausi, 2024 | Sanni | Maija Vilkkumaa | Elastinen | Arttu Wiskari | – |
| 14. kausi, 2025 | Sanni | Maija Vilkkumaa | Elastinen | Arttu Wiskari | – |
Kilpailijat

Listattuna livelähetyksiin edenneet kilpailijat jokaiselta tähtivalmentajalta. Voittajatiimi on kultaisen värinen taulukoissa ja voittajat ovat lihavoituina taulukoissa.
Kilpailijat > 1. kausi

| Tähtivalmentajat> Elastinen | Tähtivalmentajat> Lauri Tähkä | Tähtivalmentajat> Paula Koivuniemi | Tähtivalmentajat> Michael Monroe |
| --- | --- | --- | --- |
|  Mikko Sipola  Lauri Mikkola  Isabella Hammarsten  Eveliina Tammenlaakso  Taru Ratilainen  Karoliina Kallio |  Selja Felin  Valerie Nyholm  Amanda Löfman  Antti Matikainen  Sanna Säntti  Kim Koskinen |  Tanja Vähäsarja  Jesse Kaikuranta  Nelli Petro  Sophie Aittola  Aki Louhela  Anfisa Proskuryakova |  Kimmo Härmä  Mikko Herranen  Saara Aalto  Krista Siegfrids  Toni Hiltunen  JP Salo |
Kilpailijat > 2. kausi

| Tähtivalmentajat> Elastinen | Tähtivalmentajat> Lauri Tähkä | Tähtivalmentajat> Paula Koivuniemi | Tähtivalmentajat> Michael Monroe |
| --- | --- | --- | --- |
|  Jenni "Jepa" Lambert  Tomas Höglund  Ikenna Ikegwuonu  Niina Kähönen  Laura Savio  Inga Söder |  Dennis Fagerström  Emilia Ekström  Maria Tauriainen  Eve Hotti  Kaapo Kokkonen  Johanna Pekkarinen |  Antti Railio  Laura Alajääski  Osku Ketola  Reetta Kaartinen  Kirsi Lehtosaari  Toni Savolainen |  Luca Sturniolo  Gary Revel Jr.  Regina Chevakova  Jone Ullakko  Suvi Aalto  Christian Casagrande |
Kilpailijat > 3. kausi

| Tähtivalmentajat> Elastinen | Tähtivalmentajat> Mira Luoti | Tähtivalmentajat> Anne Mattila | Tähtivalmentajat> Michael Monroe |
| --- | --- | --- | --- |
|  Emma Schnitt  Erik Niemi  Johanna Johnson  Anni Saikku |  Tuuli Okkonen  Sofia Tarkkanen  Maya Kurki  Camilla Bäckman |  Jussi Kari  Juho Schroderus  Ville Pyykönen  Sini Alatalo |  Siru Airistola  Tiia Erämeri  Roni Leppä  Lee Angel |
Kilpailijat > 4. kausi

| Tähtivalmentajat> Redrama | Tähtivalmentajat> Tarja Turunen | Tähtivalmentajat> Olli Lindholm | Tähtivalmentajat> Michael Monroe |
| --- | --- | --- | --- |
|  Jesper Anttonen  Kaisa Leskinen  Kiia Kullberg  Sini Järvinen |  Avin Alyasi  Paolo Ribaldini  Miia Kosunen  Riina Ammesmäki |  Ari Puro  Minna Hautakangas  Maria Höglund  Jani Klemola |  Kimmo Blom  Björn Suomivuori  Kevin Stocks  Jennie Storbacka |
Kilpailijat > 5. kausi

| Tähtivalmentajat> Redrama | Tähtivalmentajat> Tarja Turunen | Tähtivalmentajat> Olli Lindholm | Tähtivalmentajat> Michael Monroe |
| --- | --- | --- | --- |
|  Margarita Kondakova  Anna Karlsson  Meri Vahtera  Alex Ikonen |  Ilari Hämäläinen  Suvi Åkerman  Alisa Manninen  Kerttu Suonpää |  Lilja Tzoulas  Ilona Gill  Jessica Uussaari  Suhyun Kim |  Daniel Sanz  Jarkko Kujanpää  Tuomas Junnikkala  Riikka Jaakkola |
Kilpailijat > 6. kausi

| Tähtivalmentajat> Redrama | Tähtivalmentajat> Anna Puu | Tähtivalmentajat> Olli Lindholm | Tähtivalmentajat> Michael Monroe |
| --- | --- | --- | --- |
|  Saija Saarinen  Juuso Vuorinen  Mariia Kharlamova  Saija Saarnisto |  Aksel Kankaanranta  Anna Ijäs  Viola Pöyhönen  Jessica Timgren-Forss |  A-J Keskinen  Tiina Nyyssönen  Seungjae Kim  Emmi Bodganoff |  Plamen de la Bona  Victoria Shuudifonya  Sara Kurkola  Andrea Brosio |
Kilpailijat > 7. kausi

| Tähtivalmentajat> Redrama | Tähtivalmentajat> Anna Puu | Tähtivalmentajat> Olli Lindholm | Tähtivalmentajat> Toni Wirtanen |
| --- | --- | --- | --- |
|  Odee Equere  Teija Vaara  Jerkka Virtanen  Eveliina Määttä |  Fiona Krüger  Jenna Schleifer  Iida Yli-Mäenpää  Francis Asis |  Elli Tolkki  Viivi Sopanen  Mia Suszko  Roberto Brandao |  Wanqiu Long  Saija Väisänen  Bertta Seppälä  Taneli Läykki |
Kilpailijat > 8. kausi

| Tähtivalmentajat> Redrama | Tähtivalmentajat> Anna Puu | Tähtivalmentajat> Olli Lindholm | Tähtivalmentajat> Toni Wirtanen |
| --- | --- | --- | --- |
|  Roope Palmu  Riitta Piirainen  Joli Malki  Oliver Briny |  Sara Jagrouny  Jhayden Aleo  Astrid Nicole  Ilkka Lipasti |  Markus Salo  Linda Smirnova  Wilma Avanto  Veera Vento |  Jasse Jatala  Lilian Young  Rafaela Truda  Sarina Kettunen |
Kilpailijat > 9. kausi

| Tähtivalmentajat> Redrama | Tähtivalmentajat> Toni & Sipe | Tähtivalmentajat> Anna Puu | Tähtivalmentajat> Juha Tapio |
| --- | --- | --- | --- |
|  Etni Khan  Matilda Aliina  Jessica Tünn  Noora Karppanen |  Juffi Seponpoika  Emilia Virlander  Matias Nissinen  Sanna Solanterä |  Maritza Palmroth  Emilia Alm  Meri Jämsen  Veikko Paasi |  Henry Friman  Aada Adaya  Karla Lamminheimo  Sandra Dovalo |
Kilpailijat > 10. kausi

| Tähtivalmentajat> Juha Tapio | Tähtivalmentajat> Redrama | Tähtivalmentajat> Toni & Sipe | Tähtivalmentajat> Maija Vilkkumaa |
| --- | --- | --- | --- |
|  Kalle Virtanen  Clarissa Grönstrand  Siret Tuula  Jouni Soininen  Walle Wahlsten |  Elise-Juliette  Susanna Wendelin  Robin Alexander  Sissi Uotinen |  Milla Kotilainen-Dwyer  Nisse Nordling  Jenny Gröntahl  Jocke Levälampi |  Ira Mikkonen  Victoria Lindqvist  Antti Arvola  Indra Ramirez |
Kilpailijat > 11. kausi

| Tähtivalmentajat> Juha Tapio | Tähtivalmentajat> Anna Puu | Tähtivalmentajat> Toni & Sipe | Tähtivalmentajat> Maija Vilkkumaa |
| --- | --- | --- | --- |
|  Paavo Laapotti  Aleksi Aromaa  Anastasia Pesheva  Olga Wilhelmiina |  Keira Lundström  Vertti Jokela  Aino Mero  Bella May |  Sussu Erkinheimo  Pyry Lintunen  Argjenda Aliu  Sonja Lindberg |  Roosa-Maria Leppänen  Daniel Mason  Anniina Henttonen  Matleena Junttanen |
Kilpailijat > 12. kausi

| Tähtivalmentajat> Elastinen | Tähtivalmentajat> Anna Puu | Tähtivalmentajat> Toni & Sipe | Tähtivalmentajat> Maija Vilkkumaa |
| --- | --- | --- | --- |
|  Timmy Tattari  Aku Keinonen  Sara Paakkari  Sarlotta Soininen |  Eemeli Nissi  Alina Kolehmainen  Antti Alatörmänen  Daisy Bolt |  Onni Kivipelto  Heikki Pöyhiä  Erika Nyström  Jenny Mulenga |  Emmi Saunders  Arto Pesonen  Jami Kontturi  Veli-Pekka Vaari |
Kilpailijat > 13. kausi

| Tähtivalmentajat> Maija Vilkkumaa | Tähtivalmentajat> Arttu Wiskari | Tähtivalmentajat> Sanni | Tähtivalmentajat> Elastinen |
| --- | --- | --- | --- |
|  Toni Taipale  Heidi Simelius  Eetu-Pekka Heiskanen  Sanna Peltomäki |  Jaromir Jokinen  Helmi Tammenpää  Juho Väliaho  Mira Taskinen |  Lisa Dumchieva  Tina Sandqvist  Isabel Chikoti  Markus Perttula |  Laura Ruusumaa  Marko Turunen  Chrisu Romberg  Yannick Schuurmans |
Ohjelman rakenne > Ääni ratkaisee

Ohjelmaan on mahdollista hakea mukaan lähettämällä ääninäytteen ohjelman verkkosivujen kautta. Hakijan tulee olla täyttänyt 16 vuotta. 10. kaudella tehtiin kuitenkin poikkeus, sillä kilpailussa oli mukana myös 15-vuotias. Tuotanto valitsee jatkoon parhaat kilpailijat, jotka pääsevät esiintymään neljälle tähtivalmentajalle studioyhtyeen säestäminä. Kilpailijan esiintyessä tähtivalmentajat ovat selin esiintyjään päin, eli he kuulevat pelkästään äänen eivätkä näe kilpailijaa. Jos tähtivalmentaja tahtoo saada kilpailijan joukkueeseensa, hänen tulee painaa nappia, jolloin tuoli kääntyy. Jos useampi kuin yksi valmentajista painaa nappia, saa kilpailija itse päättää, kenen tähtivalmentajan joukkueeseen liittyy.
11. kaudella Suomen formaattiin lisättiin "blokkausnappi", jolla valmentaja voi estää toista valmentajaa/valmentajaparia saamasta kilpailijaa omaan joukkueeseensa (kilpailija ei saa valita ko. valmentajaa).
Nappia valmentaja saa painaa kahdesti ääni ratkaisee -vaiheessa. Blokkausnappi on ollut käytössä Amerikan formaatissa jo aiemmin.
Kunkin tähtivalmentajan tulee valita joukkueeseensa 12 kilpailijaa Ääni ratkaisee -osion aikana. Ensimmäisellä tuotantokaudella ainoastaan Lauri Tähkä sai joukkueensa täyteen, joten tähtivalmentajille annettiin mahdollisuus täydentää joukkueitaan Radio Aallossa järjestetyllä Villi kortti -kierroksella.
Ohjelman rakenne > The Cut

12. kaudella ohjelmaan mukaan tuli uusi The Cut-vaihe, jossa jokainen tähtivalmentajista joutui brutaalisti pudottamaan osan joukkueensa jäsenistä pois, jonka jälkeen kilpailu jatkui normaalisti Kaksintaistelu-vaiheella.
13. kaudella osiota ei enää nähdä.
Ohjelman rakenne > Kaksintaistelu

Kaksintaistelu-vaiheessa kukin tähtivalmentaja muodostaa kilpailijoistaan pareja. Tähtivalmentaja valitsee kullekin parille esitettävän kappaleen ja ohjeistaa näitä yhdessä musiikillisen neuvonantajansa kanssa. Jokainen pari esiintyy yhdessä yleisön edessä, ja esityksen jälkeen tähtivalmentaja päättää, kumpi kilpailijoista pääsee jatkoon. Kolmannen tuotantokauden Kaksintaistelu-vaiheessa kuitenkin on otettu käyttöön kaappausvaihe, jossa muut tähtivalmentajat voivat kaapata toisesta joukkueesta pudonneen kilpailijan.
Ohjelman rakenne > Knock Out!

Ohjelmaformaattia uudistettiin hieman kolmannella tuotantokaudella vuonna 2014, jolloin kaksintaisteluvaihetta seurasi Knock Out! -vaihe, jossa kaksi kilpailijaa samasta joukkueesta esittävät vuorollaan itse valitsemansa kappaleen ja tähtivalmentaja valitsee mielestään paremman kilpailijan jatkoon suoriin lähetyksiin.
Ohjelman rakenne > Suorat lähetykset

Ensimmäisellä kahdella tuotantokaudella Kaksintaistelu-vaiheen jälkeen jokaisen tähtivalmentajan joukkueessa oli jäljellä yhteensä kuusi kilpailijaa, jotka pääsivät esiintymään suorissa lähetyksissä. Ensimmäisessä ja toisessa suorassa lähetyksessä katsojat äänestivät suoraan jokaisesta joukkueesta kaksi kilpailijaa suoraan jatkoon, ja tähtivalmentaja valitsi toiset kaksi jatkoonpääsijää. Näin kuhunkin joukkueeseen jäi yhteensä neljä kilpailijaa, minkä jälkeen jatkoonpäässeet valittiin katsojaäänten ja tähtivalmentajan antamien pisteiden mukaan.
Kolmannesta kaudesta lähtien suoriin lähetyksiin pääsee vain neljä kilpailijaa jokaisesta joukkueesta johtuen uudesta Knock Out! -vaiheesta. Suorissa lähetyksissä katsojat pääsevät vaikuttamaan lopputulokseen äänestämällä. Kilpailun semifinaalissa kilpailijat karsitaan joukkueittain kolmiosaisen äänestysjärjestelmän avulla. Kilpailijan yhteenlaskettu pistemäärä koostuu kaiken kaikkiaan tähtivalmentajan antamista pisteistä, Spotify-kuunteluista sekä katsojien äänistä. Kolmannella kaudella käytössä oli Spotifyn sijaan Deezer. Tähtivalmentajalla on käytössään sata pistettä, jotka hän sai jakaa haluamallaan tavalla kahdelle jatkossa olevalle kilpailijalleen ensimmäisellä ja toisella kaudella. Kolmannelta kaudelta eteenpäin äänet olivat 60 ja 40 pistettä. Spotify-kuunteluiden pistemäärä puolestaan perustuu artistien kuluneella viikolla saamien soittojen määrään Spotify-musiikkipalvelussa. Kahden samassa joukkueessa olevan kilpailijan Spotify-kuunteluiden määrää verrataan toisiinsa, ja kilpailija saa prosenttimääränsä verran pisteitä. Samoin katsojaäänestyksen prosenttiosuus muunnetaan pisteiksi. Yhteensä jaettavia pisteitä on näin 300. Viimeisessä suorassa lähetyksessä valitaan katsojaäänten perusteella kilpailun voittaja eli "The Voice of Finland".
The Voice Kids

The Voice Kids on sarjan lapsille tarkoitettu versio, jonka ensimmäinen tuotantokausi alkoi syyskuussa 2013. Valmentajina toimivat myös The Voice of Finlandin tähtivalmentajat Elastinen ja PMMP:n laulaja Mira Luoti sekä laulaja Krista Siegfrids. Kilpailu on tarkoitettu 8–14-vuotiaille nuorille. Ensimmäisen kauden voitti Molly Rosenström. Toisen kauden voitti Aino Morko.
The Voice of Finland: Senior

The Voice of Finland: Senior on sarjan senioreille tarkoitettu versio, jonka ensimmäinen tuotantokausi alkoi toukokuussa 2022. Valmentajina toimivat myös The Voice of Finlandin tähtivalmentajat Tarja Turunen ja Michael Monroe sekä laulaja Ressu Redford. Ohjelmaa juontaa myös The Voice of Finlandia juontavat Heikki Paasonen ja Elina Kottonen. Kilpailu on tarkoitettu 60–84-vuotiaille senioreille. Ensimmäisen kauden voitti vuoden 1991 tangokuningas Jaska Mäkynen.
Angie Stone

Angie Stone vuonna 2010.
Angie Stone esiintymässä vuonna 2008.
Angie Stone (synt. Angela Laverne Brown, 30. tammikuuta 1961 Columbia, Etelä-Carolina – 1. maaliskuuta 2025 Montgomery, Alabama) oli yhdysvaltalainen R&B-, hip hop- ja neo soul-laulaja, lauluntekijä, kosketinsoittaja, levytuottaja ja näyttelijä. Hänen tunnetuimpia hittejään on ”Wish I Didn’t Miss You”.
Stone aloitti uransa naistrio The Sequencessa ja teki yhteistyötä muun muassa D’Angelon, Snoop Doggin ja Erykah Badun kanssa. Hän julkaisi kymmenen albumia, joista viimeisin ilmestyi vuonna 2023.
Stone sai urallaan kolme Grammy-ehdokkuutta. Hän kertoi vuonna 2011 ansaitsevansa enemmän lauluntekijänä kuin laulajana, vaikka työ jäi usein tunnustamatta. Stone näytteli myös elokuvissa The Hot Chick ja Taivaallinen viettelys sekä esiintyi musikaalissa Chicago Big Mama Mortonin roolissa.
Stone kuoli auto-onnettomuudessa Alabamassa 63-vuotiaana 1. maaliskuuta 2025.
Diskografia > Albumit

Black Diamond (1999)
Mahogany Soul (2001)
Stone Love (2004)
Stone Hits: The Very Best of Angie Stone (2005)
The Art of Love & War (2007)
Unexpected (2009)
Rich Girl (2012)
Dream (2015)
Covered in Soul (2016)
Full Circle (2019)
Love Language (2023)
Diskografia > Singlet

"No More Rain (In This Cloud)" (1999)
"Life Story" (2000)
"Everyday" (2000)
"Keep Your Worries" (feat. Guru) (2000)
"Coulda Been You" (Promo single) 2000
"U Make My Sun Shine" (feat. Prince) (2001)
"Brotha Part II" (feat. Alicia Keys ja Eve) (2001)
"Be Thankful" (Omar feat. Angie Stone) 2001
"Wish I Didn't Miss You" (2002)
"More Than a Woman" (feat Joe) (2002)
"Bottles & Cans" (2003)
"Signed, Sealed, Delivered I'm Yours" (Blue feat. Stevie Wonder ja Angie Stone) (2003)
"I Wanna Thank Ya" (feat. Snoop Dogg) (2004)
"Stay for a While" (feat. Anthony Hamilton) (2004)
"U-Haul" (2004)
"I Wasn't Kidding" (2005)
" Baby" (feat. Betty Wright) 2007
"Sometimes" (2008)
"Pop Pop" (2008)
"I Ain't Hearin' U" (2009)
"Free" (feat. Young Nate) 2010
"Do What U Gotta Do" (2012)
"Backup Plan" (2012)
"God's Grace" (2013)
"Dream" (2015)
"2 Bad Habits" (2015)
"These Eyes" (2016)
"Dinosaur" (2019)
"Kiss You" (2023)
"Good Man" (2023)
"The Gym" (feat.Musiq Soulchild)
Aiheesta muualla

Kuvia tai muita tiedostoja aiheesta Angie Stone Wikimedia Commonsissa
Angie Stone Internet Movie Databasessa. (englanniksi)
Angie Stone Myspacessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki 
Taiteenala:  Grammy Awards  MusicBrainz 
Henkilöt:  Yle 
Muut:  Europeana  IdRef